cyanic-selkie/wikianc huggingface dataset:
Taivaannaula
Toiminta
Yhdistys pyrkii kokoamaan kansanuskosta, kansanperinteistä ja juurista kiinnostuneita yhteen ja jatkamaan perinteitä oman toimintansa kautta. Taivaannaula järjestää muun muassa perinteisiä juhlia sekä muita tapahtumia ja retkiä. Yhdistyksellä on paikallisosastot Varsinais-Suomessa, Pirkanmaalla sekä Savo-Karjalassa. Taivaannaulan järjestämissä juhlissa ja tapahtumassa kansanperinteen tietojen ja taitojen opettelu ja jatkaminen on olennaisessa roolissa. Monet Taivaannaulan jäsenet jatkavat luonnonläheisiä perinteitä myös omassa elämässään ja asuvat maaseudulla.
Kansanuskon ja kansanperinteen jatkamiseen ja edistämiseen tähtäävä tutkimustyö on myös keskeinen osa Taivaannaulan toimintaa. Tietoa kansanperinteestä Taivaannaula jakaa verkossa, muun muassa ylläpitämällä Facebookissa kansanuskoa ja kansanperinnettä käsittelevää Taivaannaula-sivua. Lisäksi tietoa jaetaan julkaisujen kuten vanhan kansan vuotuiskierron merkkipäivistä kertovan kalenterin välityksellä.
Maaliskuussa 2013 Taivaannaula käynnisti kansallisen Hiisi-hankkeen suomalaisen kansanperinteen tuntemien luonnossa sijaitsevien pyhien paikkojen tunnettuuden lisäämiseksi ja paikkojen suojelemiseksi. Osana hanketta yhdistys julisti maaliskuun 28. päivän Hiisienpäiväksi, joka kunnioittaa kansanperinteen tuntemia pyhiä paikkoja Suomen luonnossa.
Virolainen Maavalla Koda on tehnyt yhteistyötä Taivaannaulan kanssa vuodesta 2009. Taivaannaula ja Maavalla Koda ovat muun muassa järjestäneet yhteisiä suomalais-virolaisia kesäleirejä. Vuonna 2014 Taivaannaula toimi taustavoimana ja asiantuntija-apuna Helomedia Oy:n kuvaamassa Ukonvaaja-dokumenttielokuvassa, jossa on päähenkilö A. W. Yrjänä.
Yhdistys on saanut nimensä Pohjantähden mukaan.
Kenneth Cook
Bert Kenneth Cook, myös: Kenneth Bernard Cook, kirjailijanimiä: Alan Hale, John Duffy (5. toukokuuta 1929 Lakemba, Sydney, New South Wales, Australia – 18. huhtikuuta 1987 Narromine, New South Wales, Australia ) oli australialainen toimittaja, kirjailija ja elokuvantekijä. Hän oli Australian yleisradioyhtiön Australian Broadcasting Commissionin (ABC1) palveluksessa 1952–1961 ja omistautui sitten kirjoittamiselle. Myöhemmin hän teki jälleen töitä ABC:lle tuottamalla kymmeniä lyhytelokuvia, lähinnä lastenfilmejä, oman yhtiönsä Patrician Filmsin kautta.
Ensimmäisen romaaninsa Cook kirjoitti 1950-luvun alussa. Ensin kustantaja hyväksyi sen, mutta piti sitä kuitenkin niin ala-arvoisena, että se jäi julkaisematta. Ensimmäinen julkaistu romaani on Wake in Fright vuodelta 1961. Sitä pidetään Cookin tuotannosta parhaana, ja kymmenkunta vuotta myöhemmin Evan Jones käsikirjoitti ja Ted Kotcheff ohjasi siitä elokuvan Kova loma. Cook on liikkunut monissa kirjallisuudenlajeissa, kirjoittanut rikoskirjallisuutta, käsitellyt historiaa, Vietnamin sotaa, esittänyt aborttiin liittyviä moraalikannanottoja, kirjoittanut Australian elokuva-alasta. Hän on käsitellyt Eurekan kapinaa vaimonsa Patrician kanssa tekemässään näytelmässä. Hän pohti Stockadessa Vietnamin sotaa ja väkivallan oikeutusta vallankäytössä. Näytelmä esitettiin 1971 Independent Theatressa Sydneyssä, ja heti kauden päätteeksi näyttelijät tekivät siitä elokuvaversion. Kriitikot suhtautuivat siihen nuivasti, mutta se kertoi kuitenkin Australian elokuva-alan surkeasta tilasta ja erityisesti siitä, kuinka paikalliset elokuvantekijät ovat jääneet vaille viranomaisten tukea.
Ensimmäisen avioliiton Cook solmi Patricia Hickien kanssa. Avioliitto päättyi eroon. Cook ajautui konkurssiin ollessaan takaajana epäonnisessa elokuvahankkeessa. Sairaana ja masentuneena hän kirjoitti kirjan The Killer Koala (1986). Kirja menestyi ja palautti hänen itseluottamuksensa. Hän avioitui Jacqueline Frances Kentin kanssa tammikuussa 1987.
Cook oli myös poliittisesti aktiivinen. Hän oli kahdesti ehdokkaana parlamenttiin, mutta ei tullut valituksi. ensimmäisen kerran 1966 ja toisen kerran 1969. Cook kuoli sydänkohtaukseen.
Pekka Laitakari
Pekka Aarne Juhani Laitakari (19. kesäkuuta 1920 – 19. heinäkuuta 1941) oli suomalainen sotilas toisessa maailmansodassa sekä spektroliitin löytäjä. Hän löysi spektroliitin Ylämaalta Salpalinjan linnoitustöiden yhteydessä 1940. Vänrikki Laitakari kaatui jatkosodan hyökkäysvaiheessa Tulemajärvellä. Hänen isänsä oli geologi Aarne Laitakari.
Isomäen legenda
Isomäen legenda on vuonna 2012 julkaistu Porin Ässien kannatuslaulu, jonka esittää Remix. Mukana on laulamassa myös Ässien kauden 2012–2013 joukkue. Kyseessä on Remixin ensimmäinen singlejulkaisu. Isomäen jäähallin mukaan nimetty kappale on tavanomaisista kannatuslauluista poiketen hidastempoinen ja jopa melankolinen balladi.
FS Jurien de la Gravière (1899)
FS Jurien de la Gravière oli 1900-luvun alussa valmistettu Ranskan laivaston panssarikansiristeilijä.
Valmistus
Alus tilattiin Lorientin laivastontelakalta, missä köli laskettiin 15. marraskuuta 1897. Alus laskettiin vesille 26. kesäkuuta 1899 ja otettiin palvelukseen 1903.
Palvelus
Ensimmäisessä maailmansodassa alus oli Välimerellä partioiden Otrantonsalmessa. Vuonna 1920 alus oli Syyriassa, josta sen vapautti Cassard. Alus poistettiin palveluksesta 27. heinäkuuta 1921 ja se romutettiin 1922.
Soppeenharjun koulu
Soppeenharjun koulu oli Ylöjärven Vuorentaustassa sijainnut luokat 7–9 käsittänyt yläkoulu. Vuonna 2016 koulussa oli noin 380 oppilasta ja noin 40 opettajaa.
Soppeenharjun koulun toiminta alkoi syksyllä 1989 väliaikaisissa tiloissa Metsäkylän vanhalla koululla. Oman koulurakennuksen rakentaminen aloitettiin vuonna 1994, ja toiminta siellä alkoi vuoden 1995 syksyllä.
Vuonna 2016 koulun rehtorina toimi Päivi Anttila. Ylöjärven kaupungin lisäopetusluokka eli 10. luokka sekä erityisopetuksen Sorvi-luokka kuuluvat koulun alaisuuteen.
Soppeenharjun koulu yhdistettiin vuonna 2017 Vuorentaustan koulun kanssa uudeksi Vuorentaustan kouluksi.
Destroyer
Destroyer on yhdysvaltalaisen rockmusiikkia esittävän Kiss-yhtyeen neljäs studioalbumi. Albumi julkaistiin 15. maaliskuuta 1976 ja sen tuotti Bob Ezrin. Destroyerin myötä yhtyeen studioalbumien musiikillinen ilmaisu siirtyi aiempaa hiotummaksi, mihin Bob Ezrinin panos tuottajana vaikutti suuresti. Destroyer on myös ensimmäinen Kissin studioalbumi, jolla vaikuttaa yhtyeen ulkopuolisia muusikoita ja jolla yhtye käytti myös muiden lauluntekijöiden työstämiä kappaleita.
Albumilta julkaistiin Yhdysvalloissa neljä singleä: "Shout It Out Loud", "Flaming Youth", "Detroit Rock City" ja "Beth". Suurimman menestyksen ja huomion albumin singlejulkaisuista sai osakseen "Beth", joka ylsi Billboard Hot 100 -singlelistalla seitsemänneksi ja palkittiin People’s Choice Awardilla vuonna 1977.
Destroyer valittiin vuonna 2005 hakuteokseen 1001 albumia jotka jokaisen on kuultava edes kerran eläessään.
Taustaa
Vuonna 1973 perustetun Kissin kolme ensimmäistä studioalbumia Kiss (1974), Hotter Than Hell (1974) ja Dressed to Kill (1975) olivat saavuttaneet pienimuotoista menestystä Yhdysvalloissa. Kiss oli jo perustamisestaan lähtien hyvin suosittu ja tunnettu live-esiintyjä, mutta tästä huolimatta yhtyeen levynmyynti oli hyvin vaivalloista lähinnä sen vuoksi, ettei yhtye onnistunut kolmella ensimmäisellä studioalbumillaan vangitsemaan konserttiensa tunnelmaa albumiksi. Yhtyeen levy-yhtiö Casablanca Records oli kolmen ensimmäisen Kiss-albumin jälkeen lähellä konkurssia, mutta päätti tästä huolimatta ottaa valtavan taloudellisen riskin ja taltioida tuottaja Eddie Kramerin johdolla livealbumin Alive!.
Alive!:n menestyksen johdosta Kiss uusi levytyssopimuksensa Casablanca Recordsin kanssa vuoden 1975 lopulla ja aloitti neljännen studioalbuminsa työstämisen vuoden 1976 alussa.
Työstö
Destroyerin tuottajaksi palkattiin Bob Ezrin, joka oli aiemmin tehnyt vakuttavaa jälkeä tuottaessaan Alice Cooperia, joka oli ollut valtava inspiraation lähde ja esikuva Kissille etenkin dramaattisen lavaesiintymisensä vuoksi. Yhtye uskoi, että Ezrin olisi oikea valinta viemään heidän musiikkinsa seuraavalle tasolle ja uusimaan Alive!:n menestyksen tällä kertaa studioalbumin muodossa. Albumin äänittivät ja miksasivat Jay Messina ja Corky Stasiak.
Albumin äänittämisen aikana Ezrin pyrki eri tavoin kasvattamaan Kissin musiikin laatua. Koska yksikään yhtyeen jäsenistä ei ollut koulutettu muusikko, hän keskeytti albumin äänittämisen kokonaan pitääkseen yhtyeelle oppitunteja muun muassa musiikinteorian perusteista.
Kissin laulaja ja rytmikitaristi Paul Stanley kirjoitti albumille kappaleen "God of Thunder", jonka hän olisi halunnut alun perin laulaa itse mutta lopulta kappaleen lauloi Ezrinin ehdotuksesta basisti-laulaja Gene Simmons, jolle kappaleesta muodostui eräänlainen tavaramerkki. Stanley ja Ezrin kirjoittivat yhdessä albumin avausraidan "Detroit Rock City" ja Simmons sekä Ezrin kirjoittivat kappaleen "Great Expectations". Kolmikkona he työstivät kappaleen "Shout It Out Loud" sekä albumin päättävän instrumentaalin "Rock and Roll Party". Kitaristi Ace Frehley osallistui heidän kanssaan "Flaming Youthin" säveltämiseen ja rumpali Peter Crissin panos albumille tuli balladin "Beth" muodossa. Ulkopuolisina laulunkirjoittajina albumilla vaikuttivat Mark Anthony kappaleessa "King of the Night Time World", Peter Crissin pitkäaikainen tuttava Stan Penridge "Bethissä" ja soolotuotannostaan tunnettu Kim Fowley kappaleissa "King of the Night Time World" ja "Do You Love Me?". Albumin kappaleista Stanley lauloi neljä, Simmons kolme ja Criss yhden. Stanley ja Simmons jakoivat "Shout It Out Loudin" lauluvastuun.
Paul Stanleylla oli albumin äänitysten alussa valmiina kitarariffi "Detroit Rock Citya" varten ja hän halusi kappaleen kertovan Detroitista. Hän sai inspiraation kappaleen sanoittamiseen muistettuaan tapahtuman, jossa yhtyeen konserttiin matkalla ollut fani oli jäänyt esiintymisareenan ulkopuolella auton alle ja kuollut. Kappaleessa kuullaan hänen mukaansa myös pianoa, joka korostaa kappaleen kitaroiden osuutta. Bob Ezrin sävelsi kappaleen kitarasoolon ja kehitti myös kappaleen intron, jossa kuullaan tiskaava nainen kuuntelemassa radiossa uutista kuolonkolarista. Kappaleeseen lisättiin auton moottorin ääniä albumin äänittäjä Corky Stasiakin Toyota SR-5:n avulla.
Kappale "King of the Night Time World" oli lauluntekijä Mark Anthonyn vanhan Hollywood Stars -yhtyeen kappale, joka oli jäänyt pois yhtyeen levytyksiltä. Kappaleen toinen säveltäjä Kim Fowley ehdotti, että kappale sopisi mainiosti Kissin käyttöön ja lopulta Bob Ezrin otti Anthonyyn yhteyttä kysyäkseen kappaletta Destroyerille.
"Detroit Rock Cityn" efektien ohella albumille lisättiin myös muita studiossa tuotettuja ääniä. "God of Thunderin" alkuun äänitettiin Bob Ezrinin lasten, David ja Josh Ezrinin, puhetta sillä he olivat albumin äänittämisen aikana leikkimässä studiolla. Kappaleeseen "Great Expectations" lisättiin Brooklynin poikakuoron laulua ja sinfoniaorkesterin soittoa, ja kappaleen klassista musiikkia jäljittelevässä osuudessa Bob Ezrin lainasi Ludwig van Beethovenin Pianosonaatti nro 8:a. "Flaming Youthissa" yhtye käytti ulkopuolisia studiomuusikoita ensimmäistä kertaa urallaan, sillä Dick Wagner soitti kappaleen kitarasoolon ja lauloi taustalauluja. Hän soitti kitaraa myös "Sweet Painissa" ja akustista kitaraa "Bethissä".
Kansikuva
Albumin kansikuvan piirsi sarjakuva- ja fantasiatöistään tunnettu taiteilija Ken Kelly. Hänen taiteensa oli kiinnittänyt Gene Simmonsin huomion ja hän pyysi Kellyä tekemään albumin kansikuvan. Kelly suostui, mutta hän halusi ensin nähdä Kissin esiintyvän jotta saisi tarvittavan inspiraation albumin kuvituksen maalaamiseen.
Kelly maalasi albumille lopulta kaksi eri kansikuvaa. Casablanca Records hylkäsi alkuperäisen maalauksen, koska sitä pidettiin liian uhkaavana liekehtivine kaupunkeineen. Lisäksi yhtyeelle oli lanseerattu albumin julkaisua ja kiertuetta varten täysin uudet esiintymisasut, mutta Kellyn ensimmäisessä maalauksessa yhtye oli kuvattu edellisissä asusteissaan. Tämän ohella Ace Frehleyn kasvonpiirteet eivät onnistuneet ensimmäisessä kansikuvassa halutulla tavalla. Yhtye oli Kellyn lopulliseen maalaukseen hyvin tyytyväinen, ja Kelly sai tehdä myös Kissin kuudennen studioalbumin, Love Gunin, kuvituksen. Sittemmin hän myös hyödynsi Destroyerin kansikuvan teemaa maalatessaan Manowar-yhtyeen studioalbumin Fighting the World kansikuvan
Kellyn alkuperäinen kansitaide päätyi sittemmin yhtyeen käyttöön vuonna 2012, kun Kiss julkaisi albumin tuottaja Bob Ezrinin uudelleenmiksaamana versiona Destroyer: Resurrected.
Singlejen listasijoitukset
"Beth" "Shout It Out Loud" "Detroit Rock City" "Flaming Youth"
Litiumilma-akku
Litiumilma-akku (Li-O2) on metalli-ilma akku, joka käyttää litiumin hapettumista anodilla ja hapen pelkistymistä katodilla sähkövirran muodostamiseen.
Toiminta
thumb|Litiumilma-akun toiminta Akussa on kolme osaa: anodi, katodi sekä elektrolyytti. Litium-ilma -akun anodi koostuu litiumista ja katodi litiumperoksidista (Li2O2) ja hiilen komposiitista. Litium-ionit toimivat varauksenkuljettajina ja katodilla reagoiva aine on happi. Reaktio (Li+ + e- + O2 -> LiO2) tuottaa litiumperoksidia. Elektrolyytti vaihtelee akun rakenteen mukaan. Näitä rakenteita ovat aproottinen, vesipohjainen, aproottisen ja vesipohjaisen yhdistelmä tai kiinteä. Akun purkautumisen aikana anodin litium hapettuu, ja positiivisesti varautuneet litiumionit kulkevat elektrolyytin läpi katodiin, jossa ne reagoivat happimolekyylien kanssa. Katodiin muodostuu litium-oksidia ja litium-peroksidia. Litium-ilma akkujen ominaisenergia/energiatiheys on laskettu teoreettisesti olevan 5,200Wh/kg tai 18 MJ/kg, kun happi lasketaan mukaan. Koska litium-ilma –akku ottaa happea ympäristöstään ja luovuttaa happea ympäristöönsä, ei ilmaa oteta huomioon ominaisenergiaa laskiessa. Tällöin teoreettinen ominaisenergia on 11,140Wh/kg tai 40,1 MJ/kg, joka on hyvin lähellä bensiiniä (noin 46 MJ/kg).
Elektrodit
Litium-ilma -akkujen anodin valmistukseen käytetään litiumia. Katodien valmistuksessa käytettäviksi materiaaleiksi on tutkittu useita hiilipohjaisia materiaaleja näiden erinomaisen sähkönjohtavuuden vuoksi, sekä metalleja ja näiden oksideja. Tutkittuihin metalleihin kuuluu mm. jalo- ja siirtymämetalleja sekä mangaanioksidi. Katodilla tulisi olla kestävä huokoinen rakenne, jotta reaktiopinta-ala olisi mahdollisimman suuri. Litium-ilma -akuissa käytettäväksi katodiksi on kehitetty mangaanidioksidista valmistettua nanolankaa, jota on kasvatettu modifioidun M13 viruksen avulla. Tällä keinolla valmistetulla langalla saatiin aikaan piikikäs pinta, joka lisäsi reaktiopinta-alaa. Tämänlaisella elektrodilla kyettiin nostamaan akun kapasiteettia sekä elinikää.
Snellman-säätiö
Säätiön perustaminen
Snellman-Säätiön perustamista koskeva hakemus jätettiin Oikeusministeriöön 10. lokakuuta 1948. Säätiön perustamislupa hyväksyttiin 15. lokakuuta 1948. Säätiön peruspääomaksi merkittiin tuolloin 50 000 markkaa ja käyttörahastoksi 200 000 markkaa.
Litiumilma-akku
Elektrolyytti
Litium-ilma -akkujen elektrolyytin kehityksessä on keskitytty neljään eri tyyppiin, aproottisiin, vesipohjaisiin, kiinteisiin ja aproottisia sekä vesipohjaisia menetelmiä yhdistäviin elektrolyytteihin. Näistä jokaisessa on omat etunsa sekä haasteensa.
Snellman-säätiö
Säätiön perustaminen
Säätiön perustamisasiakirjan allekirjoittivat Kokoomuksen Nuorten Liiton liittotoimikunnan ja työvaliokunnan jäsenet. Heitä olivat Jussi Saukkonen, Lauri Järvi, Jaakko Hakala, Pertti Tulenheimo, Eero Saurama, Signe Sarkasuo, Veikko Sjöblom, A. Silvennoinen, Gunnar Piispanen ja liiton pääsihteeri Leo Tujunen.
Litiumilma-akku
Aproottinen
Aproottista elektrolyyttiä hyödyntävissä akuissa on etuna niiden uudelleenladattavuus ja korkea teoreettinen energiatiheys. Näissä yleensä käytetään samoja etyleenikarbonaatti- ja propyleenikarbonaattiliuottimia kuin tavanomaisissa litiumioniakuissa, paitsi että nämä ovat hyytelömäisessä muodossa eivätkä nestemäisessä. Ongelmana karbonaattiliuottimissa on näiden haihtuminen sekä hapettuminen latauksen aikana korkean ylijännitteen vuoksi.
Snellman-säätiö
Säätiön perustaminen
Säätiön ensimmäiseen hallitukseen kutsuttiin eversti V. A. M. Karikoski, filosofian maisteri Jussi Saukkonen, päätoimittaja Lauri Aho, kansanedustaja Päiviö Hetemäki, kansanedustaja Jaakko Hakala, kansanedustaja Niilo Honkala, filosofoian maisteri Kerttu Ignatius, opettaja Lauri Järvi, sosiaalijohtaja Akseli Kaskela, johtaja Armas Lassila, vuorineuvos Eero Mäkinen, pankinjohtaja Heikki Paloheimo, hallitusneuvos Arvo Salminen, toiminnanjohtaja Eero Saurama, valtiotieteiden maisteri Veikko Sjöblom, pääsihteeri Leo Tujunen, insinööri Pertti Tulenheimo ja kaupunginjohtaja Arno Tuurna.
Litiumilma-akku
Vesipohjainen
Vesipohjaiset litium-ilma -akut koostuvat litiummetallianodista, vesipohjaisesta elektrolyytistä ja huokoisesta katodista. Elektrolyytti koostuu veteen liotetuista litiumsuoloista. Tämän tyyppistä elektrolyyttiä hyödyntävissä akuissa ei ole ongelmaa, jossa katodi tukkeutuu sillä reaktiossa syntyvät tuotteet ovat vesiliukoisia. Litiummetalli reagoi voimakkaasti veden kanssa, joten litium ja vesipohjainen elektrolyytti on erotettava toisistaan kiinteällä elektrolyytillä.
Snellman-säätiö
Linnaistenmäen Snellman-opiston omistajana 1948–1961
Snellman-Säätiö hankki 16. lokakuuta 1948 omistukseensa Tuusulan Tuomaalankylässä sijainneen Linnaistenmäen. Paikka kunnostettiin kokoomuksen ja sen rinnakkaisjärjestöjen kurssikeskukseksi. Paikan nimeksi annettiin säätiön mukaan Snellman-opisto.
Richard Virenque
Richard Virenque (s. 19. marraskuuta 1969 Casablanca, Marokko) on ranskalainen uransa päättänyt kilpapyöräilijä, joka kilpaili ammattilaisena vuosina 1991–2004. Virenque muistetaan parhaiten ylämäkiajon taitajana, mutta myös sekaantumisestaan Festina-tallin doping-skandaaliin. Virenquella oli huomattavan suuri kannattajakunta Ranskassa.
Snellman-säätiö
Linnaistenmäen Snellman-opiston omistajana 1948–1961
Snellman-opisto toimi kokoomuksen koulutuskeskuksena vuoteen 1961 asti, jolloin säätiö hankki omistukseensa entisen Kauppalehden kiinteistön Fabianinkatu 28:ssa. Keskustoimistojen lisäksi kiinteistössä oli tilaa myös kursseja ja kokouksia varten, jolloin tarve erilliselle opistolle poistui. Linnaistenmäen myynnin vahvistava kauppa solmittiin 18. tammikuuta 1961. 11 toimintavuoden aikana Snellman-opisto koulutti noin 8000 puoluetyöntekijää.
Richard Virenque
thumb|250px|Richard Virenque (vasemmalla) [[Ranskan ympäriajo 1996|vuoden 1996 Ranskan ympäriajossa pukeutuneena mäkikilpailun johtajan pallopaitaan. Keltaisessa paidassa Bjarne Riis.]]
Litiumilma-akku
Aproottisen ja vesipohjaisen yhdistelmä
Aproottista ja vesipohjaista elektrolyyttiä yhdistävillä litium-ilma –akuilla pyritään yhdistämään molempien edut. Tämänkaltaiset akut ovat kaksiosaisia, joissa toinen osa on aproottinen ja toinen vesipohjainen. Nämä osat ovat erotettuna Li+ -johtavalla, yleensä keraamisella kalvolla. Anodi on yhteydessä aproottiseen osaan ja katodi vesipohjaiseen.
Snellman-säätiö
Linnaistenmäen Snellman-opiston omistajana 1948–1961
Linnaistenmäen kiinteistöstä saadut varat sijoitettiin säätiö perustamaan Asunto-osakeyhtiö Kaartintorpantie 6:een, johon säätiö perusti opetustiloja ja oppilasasuntolan. 1970-luvulla säätiö julkaisi Näkökulma-nimistä vuosikirjaa.
Richard Virenque
Festina kohu
Vuosina 1993 ja 1998 Virenque oli Festina-kilpapyöräilytallin jäsen. Vuonna 1998 Festina team joutui keskelle doping-skandaalia, kun sen fysioterapeutti Willy Voet pidätettiin Ranskan ja Belgian välisellä rajalla ja hänen hallustaan löydettiin suuri määrä doping-aineita. Lokakuussa 2000 kun tapaus Festinaa puitiin oikeudessa, kielsi Virenque aluksi kaiken, mutta tunnusti kuitenkin lopuksi doping-aineiden käytön. Skandaalin aikana Virenque oli kieltänyt tahallisen doping-aineiden käyttönsä, ja Voet puhui sen puolesta, että Virenque oli täysin tietoinen tekemisistään ja siis käytöstään. Lisäksi Voetin mukaan Virenque olisi osallistunut jopa yleisemmin doping-aineiden levitykseen pyöräilyn ammattilaisten parissa. Oikeudenkäynnin jälkeen Virenque kärsi väliaikaisen kilpailukiellon.
Litiumilma-akku
Kiinteä
Kiinteän olomuodon akuissa on litiumanodi, keraaminen tai lasinen elektrolyytti ja huokoinen hiilikatodi. Anodi ja katodi ovat tavallisesti erotettuna elektrolyytistä polymeeri/keraamisilla komposiittiaineilla, joka vahvistaa varauksen siirtoa anodilla. Heikkoutena kiinteän olomuodon akuissa on lasikeraamisten elektrolyyttien huono johtavuus. Etuna on turvallisuus, sillä ne eivät vahingoittuessaan aiheuta tulipalon vaaraa.
Snellman-säätiö
Stipendirahasto
Säätiö on perustanut stipendirahaston, josta jaetaan apurahoja oikeistolaisten lehtien toimittajille ja puolueen tarkoitusta tukevaan toimintaan.
Richard Virenque
Kilpailukiellon jälkeinen ura
Kilpailukiellon jälkeen Virenque palasi uudelleen kilpailuihin ja voitti vuonna 2001 sprinttikisaksi yleisesti luetun Pariisi–Tours -kilpailun, vaikka Virenque oli ajajatyypiltään mäkimies. Ranskan ympäriajossa hän voitti vuosina 2003 ja 2004 kuudennen ja seitsemännen kerran parhaan mäkimiehen (grimpeur) pilkkupaidan (Maillot à pois).
Litiumilma-akku
Käyttökohteet
Litium-ilma akut esiteltiin jo 1970-luvulla mahdollisena virtalähteenä sähköautoille, mutta materiaalitekniikan kehityksen myötä, sekä uusiutuvien energialähteiden kasvavan kysynnän seurauksena, ne saavuttivat mielenkiintoa vasta 2000-luvun loppupuolella.
Teoriassa litium-ilma-akku voisi tarjota huomattavasti paremman tehon sähkömoottoreille kuin nykyiset ratkaisut. Metalli-ilma akut, erityisesti sinkki-ilma -akut, ovat saaneet huomiota niiden korkean energiatiheyden ansiosta. Teoreettinen ominaisenergiatiheys Li-O2 akulle on 100 kertaa korkeampi kuin litiumioniakuille.
Richard Virenque
Yhden päivän kilpailut
Lähde: procyclingstats.com
Litiumilma-akku
Haasteet
Kaikkien akkujen perusongelmiin lukeutuvat: räjähdysvaara, lämpökarkaaminen, kestävyys, myrkyttömien sivutuotteiden syntyminen ladatessa/purettaessa sekä hinta. Myös litium-ilma -akkuja koskee useat näistä ongelmista. Akun reaktio tuottaa litium-peroksidia. Akku on tyhjä, kun kaikki positiivisesti varautuneet litiumionit ovat siirtyneet katodille, ja litiumperoksidia ei enää muodostu. Reaktion tuotteena syntyvä litiumperoksidi on huono johde, joka kulkeutuu elektrodille muodostaen siihen pinnoitteen ja täten estäen reaktion jatkuvan toiminnan. Cambridgessa tehty uusi tutkimus esittää mahdollisen ratkaisun edellä kuvailtuun ongelmaan. Yhdistämällä pieni määrä vettä ja litiumjodidia, saadaan aikaan litiumhydroksidia (LiOH). Elektrodi koostuu makrohuokoisesta grafeenista, joka kaappaa litiumhydroksidin ja täten estää sitä muodostamasta pinnoitetta. Litiumjodidi yhdistyy LiOH:n kanssa ja hajoaa, jonka johdosta grafeenin huokoset puhdistuvat. Tämä mahdollistaa täydellisen uudelleenlatauksen.
Vaalikone
Vaalikone on verkkosivusto, jonka tärkein tehtävä on auttaa vaalien edellä äänestäjää löytämään sopiva ehdokas. Sekä ehdokas että äänestäjä syöttävät koneeseen vastauksensa poliittispainotteiseen kysymyssarjaan. Vastausrivejä vertaamalla vaalikone ilmoittaa sopivimmat ehdokkaat, sekä usein myös vähiten sopivat. Sopivuuden kriteerinä on yleensä keskeisiä asiakysymyksiä koskevien mielipiteiden yhtenevyys.
Historiaa
Ensimmäisenä vaalikoneena alan tutkimuksessa pidetään alankomaalaista StemWijzer-sovellusta, jonka printtiversio alkoi ilmestyä lehdissä 1980-luvun lopulla. Sen valtakunnallinen verkkoversio julkaistiin vuonna 1998. Ensimmäisen suomalaisen vaalikoneen toteutti Yleisradio vuoden 1996 europarlamenttivaaleihin. Vaalikoneen oli kehittänyt toimittaja Erkki Vihtonen yhdysvaltalaisen CNN:n Yhdysvaltain presidentinvaaleihin laatiman interaktiivisen kyselyn pohjalta. Muut suomalaiset mediat seurasivat nopeasti perässä, ja vuoden 2000 presidentinvaaleissa ja kuntavaaleissa oli mukana jo kymmenkunta vaalikonetta.
Erityisen lukuisia ja suosittuja vaalikoneet ovat olleet Alankomaissa ja Suomessa, joskin täysin luotettavaa vertailutietoa kaikista maista on ollut vaikea saada. Suomessa ilmestyy useita kymmeniä eri vaalikoneita, ja niitä julkaisevat niin suuret mediatalot kuin monet kansalaisjärjestötkin. Suomessa käytetyn avoimen listavaalijärjestelmän on katsottu suosivan vaalikoneita, sillä Suomessa valitsijan täytyy valita puolueen lisäksi myös henkilöehdokas suuresta määrästä vaihtoehtoja. Suljetussa listavaalissa äänestäjän tarvitsee valita vain listojen väliltä. Vaalikoneet nousivatkin Suomessa jo 2000-luvun ensimmäisen vuosikymmenen lopulla etenkin alle 35-vuotiaiden tärkeimmäksi tietolähteeksi yleisissä vaaleissa. Vuoden 2015 eduskuntavaaleissa jo yli puolet alle 25-vuotiaista äänestäjistä kertoi vaalikoneiden vaikuttaneen paljon tai ratkaisevasti omaan ehdokasvalintaansa.
Käyttö
Suomalaisessa vaalikoneessa ehdokkaat ovat ensin vastanneet vaalikoneen laatijan antamiin mielipidekysymyksiin. Joissain vaalikoneissa ehdokas voi myös antaa vastauksilleen perustelut omin sanoin. Sen jälkeen vaalikone julkaistaan internetissä hyvissä ajoin ennen vaaleja, ja käyttäjät vastaavat samoihin kysymyksiin kuin ehdokkaat. Kysymyksiä on tyypillisesti 20:stä 30:een. Vastausvaihtoehdot ovat usein Likert-asteikon mukaisesti ”täysin eri mieltä” -vaihtoehdosta välivaihtoehtojen kautta ”täysin samaa mieltä” -vaihtoehtoon. Joskus vastauksen voi antaa liukuskaalalla. Kun vastaaja on lähettänyt lomakkeen, vaalikone osoittaa hänelle hänen omia mielipiteitään lähimpänä olevia ehdokkaita ja puolueita.
Laadinta
Vaalikoneiden kysymykset voidaan laatia toimituksissa joko keskitetysti tai hajautetusti. Keskitetyssä toimintamallissa kysymysten laadinta on toimituksessa vain muutaman henkilön kontolla. Hajautetussa toimintamallissa kysymystä on laatimassa suurempi joukko ihmisiä, joskus useita eri toimituksia. Suomen laajin vaalikoneprojekti on ollut Yleisradiolla, jonka vaalikonetyöryhmässä on ollut jäseniä talouden ja politiikan toimitusten lisäksi myös muualta. Jotkin lehdet ovat ottaneet muiden lehtien toimittajia mukaan kysymysten ideointiin. Myös tutkijoita on joskus käytetty apuna. Jotkin mediat testaavat vaalikoneensa käyttäjillä ennen niiden julkaisua.
Kattavuus
Vuoden 2021 kuntavaaleissa ehdolle asettui 35 627 suomalaista. Helsingin Sanomien vaalikone sisälsi 16 000 vastausta, joten se kattoi ehdokkaista 44,9 %. Ylen kuntavaalikoneeseen vastasi yli 17 000 ehdokasta, joten sen kattavuus oli noin 47,7 %.
Arvostelua
Yhteiskuntatieteilijä ja toimittaja Terho Pursiainen on arvostellut vaalikoneita kansanedustajaehdokkaan näkökulmasta siten, että "vaalikoneiden vaihtoehdot eivät kata kaikkia mahdollisuuksia tai ovat päällekkäisiä ja ristiriitaisia. Usein kysytään asiaa, joka on niin monimielinen ja monitahoinen, ettei mikään vastaus ole oikea, jos sitä ei saa kunnolla selittää. Kenelläkään ei ole käytännössä mahdollisuuksia kehittyä itse asiantuntijaksi niillä monilla aloilla, joista vaalikonekysymyksiä tehdään"
Tietoturva
Suomen Kuvalehden mukaan vaalikoneiden tietoturvassa on puutteita, ja jotkut vaalikoneet ovat vuotaneet tietoja analytiikkaa tarjoaville yrityksille, kuten Google Analyticsille, Metalle ja Tiktokille. Vuotaneita vaalikoneita ovat käyttäneet Helsingin Sanomat, Ilta-Sanomat, Aamulehti, jotka kuuluvat samaan konserniin ja käyttivät samaa vaalikonetta, sekä Iltalehti ja Etelä-Suomen Sanomat. Duunitori, Iltalehti ja Helsingin Sanomat ovat ilmoittaneet korjanneensa ongelman saatuaan siitä tiedon. Helsingin Sanomat väitti, että valikoneesta vuotaneita tietoja ei voi yhdistää yksittäiseen käyttäjään, mutta asiantuntijat ovat eri mieltä. Etelä-Suomen Sanomat sai tiedon vasta toimittajan otettua yhteyttä. Vuodot ovat todennäköisesti jatkuneet pitkään. Artikkelissa arvioitiin, että tietojen hyödyntäminen voi johtaa vaalituloksen vääristymiseen, koska vaalimainontaa voidaan kohdentaa valikoivasti.
Vuodon yhteydessä ei lähde henkilön nimeä, mutta tiedot voidaan yhdistää tiettyyn henkilöön. Asiantuntijoiden mielestä ulkopuolisten analytiikkatyökalujen käyttö vaalikoneissa on täysin tarpeetonta.
Ernst von Born
Varhaiset vuodet
Von Born valmistui ylioppilaaksi vuonna 1904 ja opiskeli oikeustiedettä suorittaen oikeustutkinnon sekä ylemmän hallintotutkinnon vuonna 1909. Valmistuttuaan von Born työskenteli asianajajana 1909–1913 ja oli Helsingin kaupungin vt. kunnallispormestarina 1913. Varatuomarin arvo hänelle myönnettiin 1912. Von Born oli vangittuna vuonna 1915 Pietarin Krestyn vankilassa yhdenvertaisuuslain vastustamisesta.
Poliittinen ura
Von Born oli sisäministerinä Sunilan II hallituksessa 1931–1932 sekä myöhemmin Rytin I ja II hallituksessa 1939–1941 ja puoli vuotta Rangellin hallituksessa 1941, salkuttomana ministerinä Cajanderin III hallituksessa parin kuukauden ajan ennen talvisotaa.
Von Bornin toimiessa Sunilan hallituksen sisäasiainministerinä helmikuussa 1932 mäntsäläläiset Lapuanliikkeen kannattajat vaativat von Bornia ja Uudenmaan läänin maaherraa kenraali Bruno Jalanderia estämään sosialidemokraattien kansanedustajaa Mikko Erichiä puhumasta Ohkolan työväenyhdistyksen vuosijuhlassa. Kun von Born ei suostunut lapualaisten vaatimukseen, nämä keskeyttivät Ohkolan työväentalossa pidetyn tilaisuuden, mistä alkoi Mäntsälän kapina. Lapuanliikkeen johto lähetti presidentti P. E. Svinhufvudille sähkeen, jossa vaadittiin von Bornin eroa. Hallitus ei kuitenkaan taipunut ja lopullisesti kapina päättyi Svinhufvudin käskettyä kuuluisassa radiopuheessaan kapinallisia palaamaan koteihinsa.
Von Born erosi Rangellin hallituksesta, koska RKP:llä ja hänellä oli eri kanta Karjalan evakkoja koskevassa korvausmaakysymyksessä – RKP ei olisi halunnut suomenkielistä väestöä ruotsinkielisille alueille muuttamaan kielisuhteita.
Jatkosodan päättymisvaiheessa syksyllä 1944 von Born toimi oikeusministerinä Hackzellin ja Castrénin hallituksissa. Pääministeri Hackzellin sairastuttua Moskovassa von Born toimi vt. pääministerinä Castrénin hallituksen nimittämiseen asti.
Viimeisinä vuosinaan von Born osallistui enää harvoin poliittiseen keskusteluun. RKP:n puoluepäivillä toukokuussa 1956 hän luovutti puheenjohtajuuden Lars Erik Taxellille. Samalla von Bornille myönnettiin RKP:n myöntämä ensimmäinen Axel Lille -mitali. Vain kuusi viikkoa myöhemmin von Born kuoli.
Yksityiselämä
Kotiseudullaan Pernajassa von Born oli tilanomistajana vuodesta 1913 ja hän toimi myös Pernajan ja Liljendalin maanjako-oikeuden puheenjohtajana 1913–1916. Hän testamenttasi Pernajassa omistamansa Sarvilahden kartanon Svenska Kulturfondenille.
Johannes Bobrowski
Johannes Bobrowski (1917 Tilsit, Saksa – 1965 Itä-Berliini, Saksan demokraattinen tasavalta) oli saksalainen kirjailija. Hän taisteli Saksan itärintamalla toisessa maailmansodassa ja jäi sotavangiksi vuoteen 1949. Hän työskenteli myöhemmin kustannustoimittajana Itä-Berliinissä. Teoksissaan hän käsittelee Saksan traumaattista suhdetta itäisiin naapurimaihin.
Maurice Leblanc
pienoiskuva|Maurice Leblanc Maurice Leblanc (11. joulukuuta 1864 Rouen, Ranska – 6. marraskuuta 1941 Perpignan, Ranska) oli ranskalainen kirjailija. Hänen maineensa perustuu erityisesti herrasmiesvaras Arsène Lupinista kertoviin rikostarinoihin.
Oopperalaulaja, kirjailija Georgette Leblancin oli Leblancin sisko.
Leblancin ensimmäinen Arsène Lupin -tarina ilmestyi vuonna 1905 Je sais tout -lehdessä. Lehti pyysi Leblancia kehittämään ranskalaisen vastineen Sherlock Holmesille, josta oli tullut englantilaisen The Strand Magazinen vetonaula. Leblancin luomasta herrasmiesvarkaasta tuli pian suosittu. Kirjailija oli alun perin haaveillut urasta psykologisten romaanien kirjoittajana, mutta hän päätyi kuitenkin kirjoittamaan Lupin-seikkailuja kuolemaansa asti. Leblanc totesi luomastaan hahmosta: "Hän seuraa minua kaikkialle. Ei hän ole minun varjoni, vaan minä olen hänen varjonsa. Hän se istuu pöytäni ääressä kun kirjoitan." Hän on luonnehtinut sankariaan myös "urheaksi sieluksi vahingoittumattomassa ruumiissa". Arsène Lupinilla oli esikuva todellisuudessa. Aloittaessaan Lupin-sarjaa Leblanc nimittäin seurasi kiinnostuneena ranskalaisen anarkistin Marius Jacobin oikeudenkäyntiä Marseillessa.
Olofströmin kunta
thumb|260px|Olofströmin alueen entiset pitäjät.
Olofströmin kunta on Blekingen läänissä sijaitseva Ruotsin kunta. Maakuntajaossa se kuuluu Blekingeen. Kunnan keskustaajama on Olofström.
Olofströmin taajama on kasvanut rautatehtaan ympärille, joka perustettiin vuonna 1735. Kunnan suurin työllistäjä on Volvo Personvagnar AB:n koritehdas. Olofströmiin muutti 1960- ja 1970-lukujen taitteessa paljon suomalaisia siirtolaisia töihin Volvon tehtaalle. Kunnassa asuu edelleen paljon siirtolaisia tai heidän jälkeläisiään, joten monet paikallisista puhuvat suomen kieltä. Olofströmin Jämshögistä oli kotoisin Nobel-kirjailija Harry Martinson.
Kunnassa on paljon nähtävyyksiä, siellä on useita museoita, kirkkoja, taidegallerioita ja vastaavia, myöskään luontoa unohtamatta. Monet nähtävyyksistä ovatkin juuri tehtaisiin tai ajoneuvoihin liittyviä. Blekingen korkein huippu Rävabacken (189,65 m) sijaitsee kunnan pohjoisosassa.
Vuonna 2007 kunnassa oli 20,33 km² peltoa, joten saman ajankohdan maapinta-alaan vertaamalla saadaan peltojen osuudeksi 5,2 prosenttia kunnan maapinta-alasta.
Kuntajaon kehitys
Uusien kunnallislakien astuessa voimaan 1.1.1863 Listerin kihlakunnassa sijainneeseen Jämshögin pitäjään perustettiin Jämshögin maalaiskunta. Jo 16.10. samana vuonna siitä erotettiin Kyrkhultin maalaiskunta. Seuraava jako tapahtui vuonna 1941, jolloin Jämshögistä erotettiin Olofströmin kauppala. Vuoden 1952 kuntauudistus ei aiheuttanut muutoksia alueella. Jämshög ja Kyrkhult liitettiin vuonna 1967 Olofströmin kauppalaan. Vuonna 1971 kauppala muuttui nykyiseksi Olofströmin kunnaksi, kun Ruotsi siirtyi yhteen kuntamuotoon.
Väestönkehitys
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 739 Suomessa syntynyttä, mikä vastasi 5,6 prosenttia kunnan väestöstä.
Vielä vanhempien vuoden 1984 lopun tietojen mukaan 14,6 prosenttia kunnan asukkaista oli ulkomailla syntyneitä. Tuolloin kunnassa asui 1 175 Suomessa syntynyttä, mikä vastasi 7,8 prosenttia kunnan väestöstä.
Vuoden 2011 lopussa kunnan väestö jakautui eri ikäryhmiin seuraavasti:
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Taajamat
Kunnan keskustaajama on lihavoitu.
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Entiset pientaajamat
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Piirit
thumb|right|250px|Kartta Olofströmin kunnan piireistä.
Vuodesta 2016 alkaen kunta on jaettu seuraaviin piireihin:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Aidomaggiore
Aidomaggiore on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 451 asukasta (vuonna 2016) ja sen pinta-ala on 41,21 neliökilometriä. Se sijaitsee 250 metrin korkeudella merenpinnan yläpuolella.
Zandenkoira
Zandenkoira on keskiafrikkalainen koirarotu.
Ulkonäkö
Zandenkoira on pieni ja muistuttaa koirasutta. Korvat ovat suuret ja pystyt. Häntä on lyhyt ja saparomaisesti kiertynyt ("korkkiruuvihäntä"). Karvapeite on lyhyt ja sileä. Väritys on tavallisesti kellertävänruskea, ja usein niskassa on valkoinen raita.
Luonne ja käyttäytyminen
Rotu on hiljainen, jopa mykäksikin kuvailtu.
Alkuperä
Zandenkoira on saanut nimensä sitä kasvattavalta heimolta. Kairossa eläneet eurooppalaiset hankkivat joitain yksilöitä ja lähettivät ne Englantiin vuonna 1925. Myös vuoden 1934 Geneven näyttelyssä nähtiin muutama rodunedustaja.
Zandejen naapuriheimolla mangbetuilla on samantyyppinen koira, ns. "mangbetunkoira", joka kuuluu kuitenkin käytännössä samaan rotuun. Rotu on erittäin suurella todennäköisyydellä läheistä sukua basenjille.
Pahuus
thumb|200px|[[Gustave Dorén näkemys Saatanasta John Miltonin teoksessa Kadotettu Paratiisi.]]
Pahuus on moraalinen käsite, joka tarkoittaa yleisesti kaikkea sitä, minkä ihminen mieltää vääräksi. Pahuuden vastakohtana pidetään hyvyyttä.
RAF Lossiemouth
RAF Lossiemouth (IATA: LMO, ICAO: EGQS) on Yhdistyneen kuningaskunnan ilmavoimien tukikohta Pohjois-Skotlannissa Morayshiressä neljä mailia Elginistä pohjoiseen. Tukikohta on Moray Firthin etelärannalla teiden B9135 länsipuolella ja B9040 eteläpuolella.
Rannikkolennoston No 18 Group luovutti 12. heinäkuuta 1946 tukikohdan Fleet Air Armille, joka nimesi sen HMS Fulmariksi. Tukikohta palautettiin 29. syyskuuta 1972 ilmavoimien hallintaan. Ensimmäisenä tukikohtaan saapui ilmavoimien 8. laivue, jonka kalustona olivat Shackleton AEW2 -merivalvontakoneet. Laivue siirrettiin myöhemmin RAF Kinlossiin. Seuraavaksi saapuivat 6. ja 54. laivueiden sekä 226 OCU:n Sepecat Jaguarit. 12. ja 208. laivueiden Buccaneerit sijoitettiin tukikohdan lentokonesuojiin meritorjuntatehtäviin. Vuoden 1994 alussa laivueet vaihdettiin 12. ja 617. laivueiden Tornado GR1B:ksi. 1990-luvun lopulla tukikohdassa oli Tornadojen lisäksi 16.(R) ja 15.(R) laivueet, joista ensimmäinen oli Jaguarien koulutusyksikkö ja toinen Tornado GR1 koulutusyksikkö. Lisäksi tukikohdassa oli pelastus- ja etsintätehtäviä varten 202. laivueen D lentue, jolla oli kalustona Sea King HAR3 -helikopterit.
Antwerp Giants
Antwerp Giants on belgialainen koripalloseura Antwerpenin kaupungista.
Giants perustettiin vuonna 1995 nimellä Racing Basket Antwerpen. Se on tunnettu historiansa aikana useilla eri (sponsori)nimillä kuten vuonna 2011 käyttöön otetulla Port of Antwerp Giants -nimellä. Joukkue on osallistunut useasti eurooppalaisiin seurakilpailuihin. Kaudella 2015–2016 se osallistui Fiba Europe Cupiin. Giants on voittanut Belgian mestaruuden vuonna 2000 ja Belgian cup-mestaruuden vuonna 2007.
Schleswig-Holstein (F216)
Schleswig-Holstein (runkonumero F216) on Saksan laivaston Brandenburg-luokan fregatti, joka otettiin palvelukseen 1995.
Valmistus
Alus tilattiin Blohm + Vossin, Thyssen Nordseewerken ja HDW:n yhteenliittymältä. Sen köli laskettiin 1. heinäkuuta 1993 Bremer Vulcanin telakalla ja alus laskettiin vesille 8. kesäkuuta 1994. Alus otettiin palvelukseen 24. marraskuuta 1995.
Palvelus
Alus on palveluksessa 2014.
Suurijärvi (Louhi)
Suurijärvi on taajama ja entinen kylähallintoalue Louhen piirin keskiosassa Karjalan tasavallassa Venäjällä.
Taajama
Suurijärven taajama sijaitsee Louhesta Kiestinkiin vievän maantien varrella 34 kilometriä Louhesta länteen. Vuonna 1996 siellä oli noin 1 100 asukasta, jotka työskentelevät pääasiassa metsäteollisuuden parissa. Taajamassa on suuri sotilashautausmaa, jonne on haudattu noin 5 000 sodassa kaatunutta sotilasta. Suurijärven taajama on perustettu vuonna 1957. Sen venäjänkielinen nimi Sosnovyi tarkoittaa mäntyistä. Nykyään taajama kuuluu Kiestingin kuntaan.
Kylähallintoalue
Entinen Suurijärven kylähallintoalue sijaitsi Louhen piirin keskiosassa. Se rajoittui lännessä Kiestingin ja idässä Louhen asutushallintoalueeseen. Kylähallintoalueella oli noin 1 100 asukasta vuonna 1987.
Aiheesta muualla
66°N, 32.32083°W
Ros Serey Sothea
Ros Serey Sothea ( / រស់ សិរីសុទ្ធា; n. 1948 – n. 1977) oli kambodžalainen laulaja. Hän oli aktiivisena Sangkumin viimeisten vuosien ajasta aina Khmerien tasavallan aikaan. Hän lauloi kappaleita useista eri musiikin tyylilajeista; romanttisista balladeista tuli hänen suosituimpia teoksia. Lyhyestä urastaan huolimatta Sothea lauloi satoja kappaleita. Hän näytteli myös muutamissa elokuvissa. Hänen elämästään ei tiedetä paljoa. Sothea katosi 1970-luvun lopun Punaisten khmerien hallinnon aikana, mutta hänen kohtalostaan ei ole tietoa. Norodom Sihanouk myönsi Sothealle arvonimen ”Kuningatar kultaisella äänellä”.
Birminghamin kansainvälinen lentoasema
Birminghamin kansainvälinen lentoasema voi tarkoittaa:
Japanin Grand Prix 1995
Japanin Grand Prix 1995 oli Formula 1 -kauden 1995 kuudestoista osakilpailu, joka ajettiin 29. lokakuuta 1995 Suzukan radalla Japanissa. Kilpailun alussa sää oli sateinen, mutta kilpailun loppua kohden sade loppui, ja rata kuivui. Kilpailun voitti paalulta lähtenyt Benettonin saksalainen Michael Schumacher, jolle voitto oli kauden yhdeksäs. Toiseksi sijoittui suomalainen Mika Häkkinen, joka edusti kilpailussa McLarenia ja kolmanneksi ylsi Schumacherin tallitoveri Johnny Herbert. Kilpailun nopein kierros kirjattiin Schumacherille aikaan 1,42.976. Michael Schumacher teki hattutempun (paalupaikka, voitto, nopein kierros).
Pensasangervot
Pensasangervot (Spiraea) on suku ruusukasvien (Rosaceae) heimossa. Useita suvun lajeja ja lajikkeita käytetään koristekasveina. Suomessa ne ovat hyvin suosittuja ja tärkeä osa pihojen kasveja.
Kuvaus
Pensasangervot ovat yleensä pienehköjä tai keskikokoisia kesävihantia yksikotisia pensaita. Lehdet sijaitsevat kierteisesti. Lehdet ovat ehyitä tai harvoin liuskaisia ja ehyt- tai hammaslaitaisia. Lehtiruoti on lyhyt.
Kukinto on huiskilo tai sarjamainen ja sijaitsee kuluvan kesän kasvaimen kärjessä tai edellisen kesän kasvaimen sivulla tai lyhyen kukintoperän kärjessä. Kukkien teriö on valkoinen tai punertava ja viisilukuinen. Hedelmä on monisiemeninen tuppilo.
Monet lajit ovat kauniisti kukkivia ja niitä on eri korkuisia noin 2 metrin korkuisesta punapajuangervosta (Spiraea douglasii) noin 30 cm:n korkuiseen lamopensasangervoon (Spiraea decumbens). Kukat ovat varsin mesipitoisia ja houkuttelevat paljon pölyttäjähyönteisiä, esimerkiksi perhosia ja kimalaisia.
Kaikki angervoiksi kutsutut pensaat eivät kuulu Spiraea-sukuun, vaan myös jaloangervot (Astilbe) ja pihlaja-angervot (Sorbaria) kasvavat pensasmaisiksi kasveiksi.
Kasvupaikka
Useimmat matalat pensasangervot kestävät kuivuutta mutta viihtyvät normaalikosteassa maassa. Toiset suosivat kosteaa maata. Kaikki pensasangervot ovat valokasveja.
Ryhmittelyä
Spiraea-suvun lajit jaetaan kolmeen ryhmään. Suomessa käytetään yleisimmin Spiraea Spiraria-ryhmästä rusopajuangervoa, Calospira-ryhmästä japaninangervoa ja Chamaedryon-ryhmästä norjanangervoa. Spirea-ryhmän lajit leviävät juurivesoista, Chamaedryon-ryhmän lajeja lisätään siemenistä ja kolmannen ryhmän lajeissa on molempia lisääntymistapoja.
Eisteddfod
Eisteddfod on kymrin kielen kunniaksi ja tukemiseksi vuosittain järjestettävä runo-, musiikki- ja näytelmäjuhla. Se sai tiettävästi alkunsa 600-luvulla, mutta se on merkitty muistiin vuonna 1176, jolloin Deheubarthin Rhys ap Gruffydd järjesti hovissaan Aberteifissa juhlan. Vuosien mittaan juhla hiipui, ja vasta 1700-luvulla perinne heräsi uudelleen henkiin. Juhlassa koristeellisesti pukeutuneet kuorot ja orkesterit kilpailevat palkintosijoista.
Sana eisteddfod muodostuu kymrin sanoista eistedd ’istua’ ja bod ’olla’, tarkoittaen kirjaimellisesti istuntoa.
Suomenhierakka
Suomenhierakka (Rumex pseudonatronatus) on Euraasiassa kasvava hierakkalaji.
Ulkonäkö
Suomenhierakka kasvaa 50–120 senttimetriä korkeaksi. Se muistuttaa suuresti hevonhierakkaa (Rumex longifolius), josta se eroaa lehtien mitoissa ja hedelmäverhiöiden muodossa. Sen varsi on usein punainen ja ruusukelehdet suhteellisesti kapeammat kuin hevonhierakalla, ne ovat 15–30 cm pitkiä, pituus on 8–15 kertaa leveyden verran. Hedelmäverhiön muoto on tyveltä pyöreä, kärkipuolelta kolmiomainen.
Levinneisyys
Suomenhierakka esiintyy Suomessa, Ruotsissa, Baltiassa, Itä-Euroopassa, Venäjällä, Mongoliassa, Kazakstanissa ja Kiinassa. Laji kasvaa Suomessa melko harvinaisena alkuperäiskasvina Pohjanlahden merenrannoilla, paikoin Merenkurkussa se on aivan yleinen. Muualla Suomessa suomenhierakka on uustulokaskasvi, eteläisimmässä maassa jokseenkin yleinen.
Oppositio (shakki)
Oppositio tarkoittaa shakissa tilannetta, jossa kuninkaiden väliin jää pariton määrä ruutuja oman siirron jälkeen. Lähioppositiossa kuninkaiden välissä on yksi ruutu, kauko-oppositiossa kolme tai viisi ruutua. Oppositio pätee myös diagonaalisesti.
Oppositiotilanne esiintyy yleisimmin sotilasloppupelissä, jolloin upseereja ei enää ole laudalla. Oppositio hyödyntää sitä sääntöä, että shakissa on pakko siirtää omalla siirtovuorollaan. Jos siirtovuorossa oleva pelaaja on siirtopakossa, eli hänellä on vain omaa asemaa huonontavia siirtoja, hän saattaa joutua luopumaan oppositiosta väistämällä kuninkaallaan huonompaan ruutuun. Tämän jälkeen hänen vastustajansa saa uuden opposition edullisemmassa asemassa. Ilman oppositiota voittaminen sotilasloppupeleissä ei ole monissa tilanteissa lainkaan mahdollista.
Chris Adler
Christopher James Adler  (s. 23. marraskuuta 1972) on yhdysvaltalainen Lamb of God -yhtyeen alkuperäinen rumpali. Hänen pikkuveljensä Willie Adler soittaa myös Lamb of Godissa. Hän erosi yhtyeestä vuonna 2019 erimielisyyksien vuoksi. Vuosina 2015–2016 hän toimi Megadethin sessiorumpalina.
Adler tunnetaan hyvin omalaatuisesta, sekä haastavasta tuplabasarin käyttötyylistään.
Hiekkaharjun vanha vesitorni
Hiekkaharjun vanha vesitorni, jota on kutsuttu myös Tikkurilan vesitorniksi, sijaitsee Vantaan Simonkylässä. Vuonna 1962 rakennettua yksijalkaista vesitornia laajennettiin vuonna 1980 valmistuneella, elementtirakenteisella ympyrärenkaan muotoisella osalla, joka on kahdeksan jalan varassa.
Torni korvattiin Talvikkitien toiselle puolelle rakennetulla sienenmuotoisella uudella tornilla, joka otettiin vedenjakelukäyttöön 27. toukokuuta 2021. Uuden tornin käyttöönoton myötä vanha torni poistui vesihuoltokäytöstä ja tyhjennettiin vedestä lopullisesti. Purkutyöt alkoivat vuoden 2022 alussa, ja urakka kestää noin vuoden. Tontti muutetaan asuinkerrostaloille sopivaksi.
Rakenne
pienois|pysty|vasen|Vanha, vuonna 1962 valmistunut vesi­torni on vuonna 1980 valmistuneen elementti­rakenteisen laajennuksen sisällä. Torni on poikkeuksellisen muotoinen, mikä johtuu siitä, että se on rakennettu kahdessa eri vaiheessa. Vesitornin ensimmäinen osa, kapea ja korkea yksijalkainen torni, valmistui vuonna 1962. Kaupunki halusi laajentaa vesitornia ja kuitenkin säilyttää vanhan. Hanke tornin laajentamiseksi aloitettiin vuonna 1975, ja rakennustyöt alkoivat seuraavana vuonna.